Publication: Magyar Közlöny
Issue: MK-2010-52 (Year: 2010, Number: 52)
Era: contemporary
Section: „19. melléklet a 152/2009. (XI. 12.) FVM rendelethez
Paragraph Index: 522

b) Abban az esetben, ha a megnevezést kiegészítik az alábbi szavakkal: – „tejcsokoládédara” (‘vermicelli’) vagy „tejcsokoládépehely” (‘flakes’): a granulált vagy a pelyhekbõl álló terméknek legalább 20% összes kakaó szárazanyagot, és legalább 12% tej szárazanyagot kell tartalmaznia, amely lehet részben vagy teljesen dehidratált teljes tej, félig vagy teljesen fölözött tej, tejszín vagy részben vagy teljesen dehidratált tejszín, vaj vagy tejzsír, és tartalmaznia kell továbbá legalább 12% összes zsírt (kakaóvaj és tejzsír), – „mártótejcsokoládé” (‘couverture’): a terméknek legalább 31% összes zsírt (kakaóvaj és tejzsír) kell” tartalmaznia, – „Gianduja” (vagy a ‘gianduja’ szó származékai) mogyorós tejcsokoládé: a termék egyrészt olyan tejcsokoládéból készüljön, amely legalább 10% tej szárazanyagot tartalmaz, amely lehet részben vagy egészben dehidratált teljes tej, félig vagy teljesen fölözött tej, tejszín, vagy részben vagy teljesen dehidratált tejszín, vaj vagy tejzsír, másrészt a finoman aprított törökmogyoróból olyan mennyiséget tartalmazzon, hogy 100 g termékben legalább 15 g és legfeljebb 40 g törökmogyoró legyen. Mandulaféleségek, törökmogyoró és más dióféleségek ugyancsak felhasználhatók, egészben vagy törve, olyan mennyiségben, hogy az aprított törökmogyoróval együtt ezek mennyisége a termék tömegének 60%-át nem haladhatja meg.

Source: https://magyarkozlony.hu/hivatalos-lapok/8d1848718c2976f5f991c823561107adfd11c480/dokumentumok/4aabf5462a916330697060560b902535cfcb05c1/letoltes